SMJERNICE ZA IZRADU PISANOG DIJELA IZRADBE ZAVRŠNOG RADA

(ELABORAT)

NASLOVNA STRANICA - sadrži naziv škole, nastavni predmet, naziv teme, mjesto,

nadnevak, ime i prezime učenika, ime i prezime mentora, razredni odjel i zanimanje.

Na vrhu stranice , centrirano naziv škole

U sredini centrirano

-Naslov završnog rada

- ispod Završni rad

Donji lijevi kut

Predmet:

Mentor:

Donji desni kut

Područje rada/Zanimanje:

Razredni odjel:

Učenik:

Na dnu stranice centrirano

Mjesto, datum i godina

SADRŽAJ

Sadržaj se sastavlja na početku rada jer je preporučljivo najprije njega čitati. Njime se

čitatelju prezentira struktura rada i hijerarhijski odnos pojedinih dijelova rada.

Sadržaj, ustvari , čine naslovi i podnaslovi rada, pa nam služi kao mogućnost provjere

logičnosti izlaganja.

UVOD

Uvod nas upućuje u temu koja će u radu biti razmatrana.

U uvodu je potrebno:

- precizirati predmet rada, tj. istaknuti o čemu će se u radu pisati

- naznačiti plan i organizaciju izrade rada, npr. od koliko se dijelova

rad sastoji, koje vrste informacija sadrži ( tekstualne, grafičke, statističke i sl. ).

- može se izraziti vlastiti stav prema temi i iznijeti razlog za izbor određene teme te napisati gdje je provedena izrada završnog rada.

RAZRADA TEME – s naslovima i podnaslovima

- kratak opis izrađenog zadatka

- opis (tehnološkog) postupka pri izradi zadatka

- opis metoda, postupaka i operacija pri izradi zadatka

- opis eventualnih problema pri izradi zadatka i obrazloženje eventualnih odstupanja

pri izradi zadatka u odnosu na plan rada

- mjere zaštite pri radu

- dokumentacijski materijali (sheme, presjeci, dijagrami, crteži, proračuni, tablice)

- izračun troška upotrijebljenog materijala, sati rada, ukupni trošak kupcu, klijentu za izvršenu uslugu (ovaj dio moraju svi imati)

ZAKLJUČAK

Zaključak je završni dio rada. U njega se ne unose novi podatci, dovoljna je jedna stranica;

naglašavaju se samo najvažniji rezultati i praktični značaj rada. Zaključak sadrži objektivnu

ocjenu završnog rada i povezuje je s problemom postavljenim na početku teksta. Mogu biti predložena moguća daljnja poboljšanja, odnosno modifikacije.

POPIS LITERATURE, BIBLIOGRAFIJE (abecednim redom autora, prezime autora, inicijali imena, naslov

knjige, izdavač, mjesto i godina); www izvori (ime autora (ako je/su poznata), naslov

dokumenta, datum nastanka, naslov potpunog djela (italic), potpuna http adresa, i datum

pristupa dokumentu.

Literatura se numerira arapskim brojevima.

PRILOZI (koji nisu unutar rada ako ima potrebe za njima mogu se staviti na kraju iza popisa literature)

EVIDENCIJSKI (KONZULTACIJSKI) LIST – ispunjen, potpisan od mentora umetnuti na

samom kraju završnog rada.

Nakon obrane završnog rada uz elaborat se prilaže Zapisnik o izradbi i obrani završnog rada i Prijavnica za obranu završnog rad.

Mapa praktične nastave i vježbe

**Elaborat se sastoji od 10 – 20 stranica i voditi računa da ne izgleda kao slikovnica!**

Veličina i oblik fonta – pismovna veličina fonta 12 pt, a prored 1,5 pt; uobičajeni

oblici fontova kao što su Arial, Times New Roman.

Nije dobro upotrebljavati različite i neobične fontove u službenim tekstovima.

Numeriranje stranica - naslovna stranica i sadržaj nemaju broj; stranica od UVOD-a dalje

numerira se s brojem 3 i dalje …..

Slikovni prilozi - potrebno je svaku sliku obilježiti brojem i ispod slike napisati njezin naziv.

Svaka numerirana slika mora biti povezana s tekstom kada se slika numerira (obilježi brojem), bit će lakše u tekstu na nju uputiti napomenom "vidi sl. 1"…

Korištenje citata – voditi računa o tome, jedan od ispravnih načina citiranja jest ovaj:

- citirani dio teksta (rečenicu, dio rečenice, odlomak i sl.) obavezno stavi u navodne

znakove;

- nakon citata otvori oblu zagradu i u njoj navedi PREZIME autora čije rijeci navodiš, iza

prezimena stavi zarez i godinu iz koje je preuzet citat;

Kopiranje i predaja

Završni rad se predaje u mekom ili spiralnom uvezu, a učenik ga izrađuje u dva primjerka.

Jedan primjerak predaju mentoru, a drugi zadržavaju za sebe.

Sama obrana završnog rada traje do 30 minuta, uz pisani rad može sadržavati i prezentaciju

u programu Power Point, koju snimljenu na sticku učenik ostavlja mentoru nakon obrane.